Фота з Фэйсбука Славаміра Адамовічufeffа Славамір Адамовіч распавёў “Радыё Рацыя”: — Гэтыя гульні працягваюцца і, мяркую, не спыняцца ў наступным годзе. Да слова, прадстаўнікі СМІ таксама падліваюць масла агонь сваімі публікацыямі пра так званую лібералізацыю, пра паляпшэнне стасункаў. А гэта не зусім так. Якая тут лібералізацыя? Палітычныя судовыя працэсы, як былі, так і працягваюцца. — Але таму ж Уладзіміру Кондрусю, якога днямі асудзілі да “хатняй хіміі”, не далі рэальнага тэрміну зняволення… — І справа Кондруся, і справа Пальчыса — гэта, на мой погляд, падзеі, якія таксама трэба адзначыць. Хаця ў звязку з гэтым варта адзначыць і незвычайную рэакцыю рэжыму на публікацыі аўтараў прарасійскага “Рэгнума”, якія таксама апынуліся ў ізалятары. А следам была і заява нашых высокіх чыноўнікаў на заявы спадара Рашэтнікава, які лічыць Беларусь ледзь не часткай Расіі. Гэтыя моманты і паказваюць, якія палітычныя гульні ідуць. Ні нашым, ні вашым. І Пальчыса за краты, і прарасійскіх аўтараў. Абвастрылася агульная палітычная атмасфера, што датычыцца кантактаў беларускіх уладаў з Крамлём. Наступны год, на мой погляд, таксама абяцае быць цікавым. ufeffКастусь Заблоцкі, Беларускае Радыё Рацыяufeff